Nordiana Mohd Naim

Nordiana Mohd Naim atau lebih dikenali sebagai Diana Naim atau Ina Naim, adalah seorang gadis kilang yang bercita cita untuk menjadi penyanyi yang berasal dari Johor, Malaysia. . Beliau dilahirkan pada   di Muar, Johor namun dibesarkan di Felcra Sungai Ara, Kota Tinggi, Johor. Beliau mempunyai kelayakan Sijil Pelajaran Malaysia .

Keluarga

Diana pernah bertunang dengan Asmawi Ani pada 10 Februari 2004, namun putus pada 10 Julai 2006. Namun setahun selepas itu, Diana telah berkahwin dengan Mohd Suhaimi bin Saad yang juga bekas anggota kumpulan In-Team pada 12 Ogos 2007.  Hasil perkahwinan tersebut, beliau dan Suhaimi dikurniakan empat orang cahaya mata iaitu Ehmad Hadie Elfardie (2008), Salman Elkhoyri (2010), Phyrosh Elfadwah (2012) dan Nur Layla Elghufrony (2014).

Kerjaya 
Diana telah belajar vokal dengan Syafizawati Sharif yang terkenal dengan panggilan Cikgu Syafi, bekas guru vokal Akademi Fantasia musim keempat.

Diana pernah mucul dalam album kompilasi raya Hijjaz, Lembaran Syawal menerusi lagu Tak Punya Siapa dan berpadu suara dalam Joget Lebaran. Diana menghasilkan album mini solonya, Duhai Hati yang menampilkan beberapa penggubah ternama tanah air seperti anggota kumpulan Hijjaz, Fauzi Marzuki dan Yasin sebagai pencipta lagu dan penulis lirik.

Diana khabarnya telah mengambil keputusan mahu bersara daripada bidang nyanyian. Lagipun, kontraknya bersama Hijjaz Record Sdn. Bhd. sudah tamat. Sebaliknya, beliau mungkin berlakon atau menjadi pengacara.

Album 
 Duhai Hati (2006)

Lagu-lagu
 Duhai Hati
 Lukisan Hati
 Sempurna
 Bersarang Di Hati
 Rebah dan Mencari Dia

Drama bersiri
 Air Mata Maria (26 siri - Skop Productions)

Catatan

Rujukan 

Penyanyi wanita Malaysia
Orang dari Muar
Kelahiran 1984
Orang hidup
Orang Malaysia berketurunan Melayu
Muslim Malaysia
Orang dari Johor